《蝶恋花·杏庄为莫景行题》
元代·凌云翰

一色杏花三百树。茅屋无多，更在花深住。旋压小槽留客醉。举杯忽听黄鹂语。
醉眼看花花亦舞。风捲残红，飞过邻墙去。恰似牧童遥指处。清明时节纷纷雨。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。